text: Tre anholdt efter indbrud i skytteklub Esbjerg
  06 februar 2010 kl. 10.04
  Tre yngre mænd stjæler seks jagtgeværer under indbrud i skytteklub i Esbjerg. Efter en eftersættelse på 62 km lykkedes det politiet at fange tyvene.
  Det blev en biljagt af de lange, da Syd- og Sønderjyllands Politi natten til lørdag eftersatte en bil med stjålne nummerplader. Bilen blev observeret ved Varde med blev først stoppet i Filskov ved Vejle - 62 km væk.
  Undervejs forsøgte bilens fører sig med flere kneb for at slippe fra patruljevognen. Blandt andet kastede han og hans to passagerer en kasse øl ud af vindue foran politibilen.
  Da det lykkedes at stoppe køretøjet i Filskov, fandt politiet seks jagtgeværer som de tre yngre mænd i bilen tidligere på natten havde stjålet ved et indbrud i en skytteklub i Esbjerg.
  